Kosserasie Stories: 2010
Posted by Dirk Lucas at 19:47 2 comments
Posted by Dirk Lucas at 14:30 0 comments
Posted by Dirk Lucas at 22:49 0 comments
Posted by Dirk Lucas at 21:39 0 comments
Posted by Dirk Lucas at 14:54 0 comments
Posted by Dirk Lucas at 15:59 0 comments
Twee blog posts in een week! Dis 'n eerste, maar ek bevind myself terwyl dit so koud is baie aan kos dink en wat is nou lekkerder as 'n kerrie in die winter... Ek is ook in die gelukkige posisie om nie meer so alleen te eet nie en om te deel maak lekker kos nog lekkerder.
Toe ek nog 'n kinner was het my pa altyd die kerrie gekook want my ma was totaal en al anti "brand" kos. Net die gedagte aan peper het die kos vir haar oneetbaar gemaak, maar my pa het gehou van kerrie.
Ek onthou my pa het altyd alles eers gekook en vir my ma van die "vaal" kos uitgeskep voordat enigiets wat mag sterk wees bygegooi is. Hy het dan 'n mengsel in 'n beker aangemaak - Mrs Balls se chutney, borrie, kerriepoeier en asyn. Dit is dan oor die gaar kos gegooi en deurgekook vir die kerrie. Dis is dan hoe ek kerrie onthou.
Ek is die laaste ruk gelukkig genoeg om in Kaapstad saam met mense te werk wat kerrie Kaapse Malay styl kan maak en ek het 'n paar tips gekry oor kerrie en spices en die gebruik daarvan. Een van die kerries wat nogal vir my uitstaan is hoenderkerrie. Miskien is dit omdat dit baie lekkerder is as die hoenderkerrie wat ek ken, dit nie soet is nie en die eenvoud daarvan dit nog lekkerder maak. Die geur van die speserye daarin is ook net ongelooflik lekker.
Dit word gemaak met heel hoenderborsies met vel en bene en als. Dit word dan net so in blokkies gesny en gebruik vir die kerrie. As jy die PT wil doen, fillit dit, maar hou die vel aan. Daar kom ook 'n ongelooflike hoeveelheid speserye in. Omdat die hoender redelik vinnig neem om gaar te kook, kan die aartappels saam met die rou hoender ingesit word en as die aartappels gaar is, is die kerrie reg. 'n Bietjie variasie hierop is om witwyn te gebruik om die kerrie in te kook. Maak ook bietjie cheat witsous/roux om die sous dik te kry as jy wil. Ek het reeds in 'n vorige blog geskryf van die cheat witsous.
Hoenderkerrie SBR Styl
Barishap (Fennel saad) ((Of Finkel in Afrikaans))
Jeera (Cumin saad)
Heel swart peper of gemengde peper korrels
Heel Koljander (Dhania saad)
Vars Dhania (Vars Koljander - blare)
Leaf Masala / Kerrie poeier
Water of ander vloeistof vir kook.
Hoender borsies, fillete of heel met vel
In "pestel en mortar" maak saam fyn die - peper, sout, fennel saad,
heel koljander saad, heel Cumin.
Meng die gemaalde speserye saam met borrie en masala/kerrie poeier.
(Hoeveelhede - min of meer halwe teelepel van elkeen - maar dit is na
skatting - Fennel saad het baie sterk geur, so minder kan gebruik word
- kerrie, borrie en chillies na smaak en sterkte)
Sny uie ringe, knoffel fyn en gemmer repies.
Braai uie, knoffel, gemmer en chillies in olyfolie en skep uit pot.
Braai hoender in pot in olyfolie.
Sit opgesnyde aartappels op hoender en skep die gebraaide uie mengsel bo-op.
Steek kaneelstokkies tussenin.
Strooi speseryemengsel bo-oor.
Gooi twee koppies water of witwyn in en kook tot aartappels sag is.
(Stoompot 10 min)
Sny 'n handvol vars Dhania fyn, meng grootste gedeelte in gaar kerrie
in en prut vir 2 of 3 minute. Gebruik die res vir garneersel.
Sit voor saam met bruinrys of geelrys of basmati rys of rootis of naan brood of kaboemielies of so iets.
Posted by Dirk Lucas at 16:23 0 comments
Posted by Dirk Lucas at 09:49 0 comments
Ek het hierdie blog begin deur te skryf van goed wat lekker is om te eet en die ervaringe om dit te maak, maar my lewe het soveel verander en kos het al hoe kleiner rol begin speel dat hierdie blog ook begin raak het aan meer as net kosmaak.
Om iets spesiaal vir iemand spesiaal te maak is die spice van die lewe. Dit wat jy insit in die ete is ook hoe dit ervaar gaan word. Bestandele wat hier saakmaak is die omgee gedeelte, die fun gedeelte, die beplanning gedeelte, die uitsien gedeelte. Partykeer as mens gelukkig is is daar 'n ete wat uitstaan en wat jy tot jy krom is van ouderdom sal onthou. Daarmee se ek nou ook nie dat elke ete wat mens eet of maak 'n dieper betekenis het nie, jinne mens moet partykeer ook net eet omdat jy honger is en kos drasties nodig het.
Een van die kosserasies wat die laaste ruk aan my lewe geraak het is pesto. Basil, knoffel, neute, permesaan of pecorini kaas en olyfolie. Hiervoor het jy 'n pestel en mortar nodig. Verkieslik 'n groot genoeg klip een. Mens kan seker 'n elektriese ding gebruik, maar dit is net nie dieselfde nie. Dit moet fyngedruk en gestamp word om die geure van die bestandele uit te kry. Dit gee ook 'n growwer tekstuur as wat jy dit net elektries verwring. Dit is ook baie lekkerder om te maak as jy dit self fynstamp. Die ding hiermee is om dit net te probeer. Dit is verbasend maklik eintlik. Die bestandele is relatief maklik om in die hande te kry en daar is baie variasies op die tema. Loop maar net in een van die markte waar pesto verkoop word en proe die verskillende variasies en vind bietjie uit wat alles daar ingegooi word. Die gebruike daarvan is ook baie meer as net vir pasta.
Basil (PnP of WW verkoop dit gewoonlik vars)
Pine nuts, maar ander neute werk ook goed, gebruik jou gunsteling. Persoonlik hou ek van macadamias.
Harde kaas, pecorini of permesaan
Eksprimenteer met die hoeveelheid van elkeen. Ek gebruik gewoonlik omtrent twee knoffelhuisies per pakkie basil. 'n Handvol neute en 'n handvol fyn gerasperde kaas. Maal die alles fyn in 'n mortar en meng dan olyfolie in.
Een van die lekkerste goed saam met pesto is om dit saam met hoender te gebruik. Sny hoenderborsies repies en meng met die pesto. Bak dit in die oond en dit is 'n ongelooflike maaltyd, gesond ook. Of maak hoender gordon blue met pesto in die hoender. Saam met die kinners oor die naweek het ek 'n rog broodtjie gekoop. Dit is so lekker saam met pesto en geroomde maaskaas.
Posted by Dirk Lucas at 10:52 0 comments
Posted by Dirk Lucas at 08:26 1 comments
Oor braaibroodjies en noodles
Deesdae is ek op my eie en kry nie regtig so gereeld die geleentheid om vir ander, of for that matter vir myself, kos te maak nie. Protein shakes werk in elk geval beter vir die tjoep.
Maar mens moet eet ook en waarom dan nie dit die moeite werd maak nie.
Wat is 'n braai sonder 'n braaibroodtjie?
Iets wat hulle op 'n pizza doen het my nogal die idee gegee om roomkaas te probeer. Na 'n paar probeerslae dink ek ek het die beste metode uitgefigure:
Van bo na onder moet die volgende die presiese volgorde wees, ander volgordes werk net nie dieselfde nie:
Sny brood met margarien of botter gesmeer
Tamatie baie dik gesny; +- 5 mm.
Sout op die tamatie
Kaas – gesny, nie gerasper nie, dit hou die tamatie soortvan eenkant ook.
Uie, gesny so dun as wat jy kan.
Baie swart peper op die uie.
Roomkaas op die ander kant se gesmeerde broodjie.
Ek hou van die plein roomkaas, maar ek is seker van die ander geure gaan ook werk. Om die roomkaas te smeer, sit dit net 'n paar sekondes (10 of minder) in die mikrogolfoond, dit word dan heel sag om te smeer. Moet ook nie skaam wees oor die hoeveelheid roomkaas nie.
Braai die broodjie totdat die kaas in die middel gesmelt het. Dit los vir jou met 'n crispy buitekant en 'n binneste wat sag is sonder om soggy te wees.
Vir die kinders maak ek partykeer net two-minute-noodles. Dit hoef ook nie so bad te wees soos dit uit die pakkie uit kom nie. Met geen ekstra moeite en min koste, kan dit verander word in iets baie besonder. Gooi in die water saam met die noodles en geursel omtrent 'n kwart van die ronde ringe Feta kaas en 'n teelepel botter of margarien. Wat daar uitkom is iets soortgelyk aan die tekstuur en smaak van Risotto. Die kinders (en ek) is mal daaroor!